માહિતગાર સૂત્રોના જણાવ્યા અનુસાર, 21019ની લોકસભાની ચૂંટણીની સત્તાવાર જાહેરાત થયા બાદ વિપક્ષો જેતે રાજ્યમાં બેઠકોની તડજોડ ફોર્મ્યુલા અને ગઠબંધન વિષે ઘોષણા કરશે. હાલમાં બધું પ્રાથમિક તબક્કે ચાલી રહયું છે. દરેક રાજકીય પક્ષ આગામી ચૂંઠમીને લક્ષમાં રાખીને પોતાના પક્ષની તાકાત અને મર્યાદાઓનો ક્યાસ કાઢી રહયો છે.કયા રાજ્યમાં કયા પક્ષનું કેટલું ગજુ છે,અને કયાં, કોની સાથે ગઠબંધન કે તડજોડ કરવાથી પોતાના પક્ષને લાભ થશે એની ગણતરી કરવામાં આવી રહી છે. ઉત્તરપ્રદેશમાં સમાજવાદી પક્ષ અને માયાવતીના બહુજન સમાજવાદી પક્ષ વચ્ચેનું ગઠબંધન નિશ્ચિત છે.ઉત્તરપ્રદેશમાં લોકસભાની કુલ 80 બેઠકો છે, જેમાંથી ગત ચૂંટણીમાં 71 બેઠકો ભાજપે જીત મેળવી હતી. બિહારમાં ભાજપની સહયોગી પાર્ટીઓ પાસે 40માંથી 39 બેઠકો આવી હતી.